text: Kvinde kvæstet i uheld med fire biler
  09 april 2015 kl. 16.47
  Fire biler var indblandet i et uheld på bakken ned mod Vingsted-centret sidst på eftermiddagen. En kvæstet, ung kvinde fra Kolding blev i lægehelikopter fløjet direkte til Odense Universitets hospital, men meldes uden for livsfare.
  - Vi ved endnu ikke, hvad der er sket. Vi fik alarmen kl. 16.23, fortæller vagtchef Jesper Duus, Sydøstjyllands Politi, til TV SYD.
  Det forlød, at der var fem-seks biler indblandet, og der blev sendt ambulancer, lægebiler og brandbiler til stedet.
  Uheldet skete på Vingstedvej på bakken fra Bredsten ned mod Vingstedcentret. Vejen var spærret i flere timer efter uheldet.
  Politiet har endnu ikke overblilk over, hvor mange der er kvæstet. Den unge kvinde, der er fra Kolding, blev fløjet direkte fra ulykkesstedet til Odense.
  - Hun har brækket et ben - og har et lille hovedtraume, men er uden for livsfare, siger Jesper Duus til TV SYD kl. 21.30.
  